Oktober 2017

**Generalforsamling på Drejet lørdag den 29. juli 2017**

**Valg af dirigent.**

Bestyrelsen foreslog Christian som dirigent. Christian blev valgt.

Generalforsamlingen er beslutningsdygtig jf. vedtægterne paragraf §4. Der var i alt 57 stemmeberettigede. Generalforsamlingen er rettidigt indkaldt.

**Ad 1. Bestyrelsens beretning.**

**Årets gang på Drejet:**Vi har haft to arbejdsweekender i år som altid og i år har vi endda arbejdet ud over disse weekender.

*Belægning sommeren 2016*I denne sommer er ugerne blevet brugt af mange stamfamilier. 8 familier har brugt deres uge og de to sidste uger er givet videre til andre, som har haft ønske om at bruge drejet. Det er skønt, at huset i høj grad bliver brugt i sommerperioden og at vi har mulighed for at få videregivet de uger, som ikke har belægning af stamfamilierne.

*Arbejdsweekend maj 2016 + bestyrelsesmøde*   
Bestyrelsen måtte i år rykke sit bestyrelsesmøde fra pinsen grundet: sygdom, arbejde, barsel m.m. og har afholdt møde i juni hos Pernille i Odense. Bestyrelsen tænker, at det forsat skal være en fast weekend i pinsen, så der er et fastlagt tidspunkt både for arbejdsweekenden og bestyrelsesmødet – dette kan giver overblik over, hvornår vi mødes men en gang i mellem rammer virkeligheden os og så har vi haft mulighed for at være fleksible og det er dejligt. Desværre blev det så en noget lille gruppe mennesker, der fik arbejdet med at gøre huset klar til sommeren og vi vil opfordre til, at alle der har mulighed vil tænke ind, at al hjælp er kærkommen fra få timer til hele weekenden, da det er et stort arbejde at gøre når man ikke er flere.

*Arbejdsweekend september 2015*   
Der stod et stærkt hold til arbejdsweekenden i efteråret og arbejdet har været imponerende. Olav har været tovholder på dette og har formidlet til bestyrelsen:

Det nye brændeskur og den udvidede terrasse er helt færdig, den store trappesten er lagt mellem huset og brændeskuret. Den flyttes helt på plads. På et senere tidspunkt skal der lægges et levende tag på brændeskuret, enten græs eller stenurt.

Der er ryddet rundt om Lokholm, så vi kan se, hvad der trænger til reparationer. Det ser ud til at der er nogle brædder der skal skiftes, men taget skal også gås efter og undersøges, om grundmursplastpladerne er tætte for gennemtrængende regnvand. Vi skal undgå, at der går råd i taget.

Projektet med indkøb af egestolper til produktion af nye egehegnspæle til hele skellet og langs kørevejen mod vandet er sendt til hele bestyrelsen og godkendt. Hegnspælende er leveret af Claus fra Broholm; kort vej fra skov til skel, et godt princip!

Klavs og Olav modtog stolperne, i vinter (frost er bedst når der skal skoves) eller senest sidst i marts, inden egetræerne får forårsfornemmelser. Vi skal korte stolperne af i pælelængde og flække og tilspidse dem til færdige pæle, der lægges til tørre, så vi kan påbegynde opsætningen i løbet af sensommeren. Dette arbejde har Klavs og Olav udført.

Der skal indkøbe materialer til opsætning: tråd m.m.

Vi har i længere tid haft problemer med fugle, som har hakket vinduet i stykker mod vandet. Dette tog Per hånd om og fik bestilt et nyt vindue som skulle specialbygges.

*30. september – 2. oktober 2016 har vi arbejdsweekend på Drejet.*Tovholder: Bestyrelsen   
Der ligger arbejdsopgaver som skal prioriteres:   
· Hegnspæle vest+nord   
To Do:   
· Køkkendør males anden gang   
· Male det nye vindue indvendigt  
· Reparere og male udemøblerne   
· Leddet skal males   
· Sokkel skal males(er gjort?) Plastbånd omkring muren.   
· Køkkenlågerne skal males   
· Male den nye terrasse   
· Lemmen til kælderen er i stykker og skal laves akut.

*Bestyrelsesmøder*   
Vi har afholdt 3 bestyrelsesmøder udover generalforsamlingerne i det forløbne år. 2 telefonmøder samt 1 møde. Derudover har vi haft udvalgsarbejde i forhold til jubilæum og hjemmeside for Drejet.

Bestyrelsen har haft mange drøftelser gennem de sidste to år omkring, hvordan vi sikrer en god formidling af arbejdet i bestyrelsen og hvordan vi får gjort det muligt at hjælpe hinanden mere i bestyrelsen, så arbejdet med formidling ikke skal være en stor opgave for én alene. Vi arbejder på at udvikle hjemmesiden, så det bliver lettere for bestyrelsen at dele opgaverne med formidling og Sofie har taget aktion på dette og arbejder med at få sat en ny hjemmeside i søen, som kan være god for medlemmerne som brugere og bestyrelsen som redskab for formidling og kommunikation.

Vi har drøftet driften af Drejet og hvordan vi sikrer, at brugen af stedet er let, sikker og tilgængelig uanset om man er bruger ofte eller bruger som kommer hver andet eller femte år.

*Værdigrundlag*  
Drejet er et samlingssted vi har arvet fra Kirstine og Jens, vores bedsteforældre, oldeforældre og tipoldeforældre. Drejets ånd har levet gennem den kultur og historie de har bragt videre til deres børn og børnebørn. Vi vil gerne formidle værdier videre til alle i familien gennem et værdigrundlag som kan beskrive, hvad vi sammen finder særligt i vores familiefællesskab.

Beretningen godkendes enstemmigt.

**Ad 2. Fremlæggelse og godkendelse af regnskab.**

Pernille gennemgår regnskabet (se vedhæftet bilag). Der er indtægter på 34.917 kr. og udgifter på 30.305 kr., hvilket giver et overskud på ca. 4.000 kr. Kassebeholdningen er på ca. 38.000 kr.

Regnskabet godkendes enstemmigt.

**Ad 3. Fastsættelse af kontingent.**

Pernille gennemgår oplæg til budget 2017-2018.

Bestyrelsen foreslår at fastholde kontingentet på sit nuværende niveau, som er 800 kr. for aktive og 450 kr. for passive.

Budget 2017-2018 og kontingent godkendes enstemmigt

**Ad 4. Valg til bestyrelsen.**

Olav og Pernille er på valg og genopstiller. Olav og Pernille genvælges. Bo genopstiller ikke. Mikkel meddeler, at han gerne vil opstille og han vælges til bestyrelsen.

Mette og Ole er på valg som suppleanter. Ole fortsætter som suppleant. Mette genopstiller ikke og Mille Egelund vælges som suppleant.

**Ad 5. Valg af revisor.**

Sofie genvælges som revisor. Bestyrelsen forespørger medlemmerne om mandat til at trække på en suppleant, såfremt Sofie bliver forhindret. Dette godkendes.

**Ad 6. Oplæg til drøftelse fra bestyrelsen omkring rengøring af huset**

Bo opridser kort for, hvem der har stået for rengøringen tidligere – i starten var det stamfamilien, herefter Kirsten og Lene, de sidste år bestyrelsen. Der er behov for at finde en ny løsning. Der kom følgende forslag: at vi betaler os fra det, rotation imellem stamfamilierne (undtagen de 2 familier, som ikke benytter), Mette og Tine vil gerne forestå/organiser Kirsten og Lene`s opgaver.

**Ad 7. Indkomne forslag**

Der er ikke modtaget nogen forslag.

**Ad 8. Evt.**

Låge til kælderen

Der er kommet ny låge til kælderen, som er let og nem at betjene. Ros hertil.

Ros til bestyrelsen

Der var ros til arbejdet med jubilæumsfesten, hvad der er lavet de sidste år i arbejdsweekenderne, den nye hjemmeside.

Gave fra bestyrelsen til Drejet

Der er blevet købt en bog fra Fugleværnsfonden med fuglereservater i Danmark, hvor Tryggelev området er afbilledet og med Drejet.

**På efterfølgende bestyrelsesmøde konstituerede bestyrelsen sig således:**

Formand: Eva

Kassere: Pernille

Sekretær: Marlene

Hjemmesideansvarlig: Mikkel

Medlem: Olav

Suppleant 1: Ole

Suppleant 2: Mille

Tak for en god generalforsamling, en dejlig jubilæumsfest. God sensommer/efterår til jer alle.

Kærlig hilsen

Bestyrelsen